《满江红 其十 与恽正叔相约同耕南田，十用回韵》
清代·董元恺

生不逢时，问谁是、锐情经术。只吾尔、难医贫病，非关苓术。

田舍艳称十斛麦，封侯且等千株栗。想人生、行乐是西畴，穰穰日。

琴上趣，何劳漆。花间友，还相匹。更较晴量雨，焚书掷笔。

二顷好供饘粥费，比邻不羡崇墉密。但南山北与北山南，相携出。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。